Kildeparken og Slotsparken i Aalborg fik lørdag morgen nye planter. En mindre gruppe unge plantede omkring 30 hamp-planter forskellige steder i de to parker. Hampplanten, som man kan fremstile hash af, er ulovlig. Og det er Socialistisk Ungdomsfronts lokalafdeling i Aalborg, der er de glade givere og det sker for at markere den internationale dag for fri hash. Det oplyser P4 Nordjylland. Maria Sloth fra SUF Aalborg oplyser dog, at man skal se godt efter, hvis man vil finde planterne. - Vi har plantet dem ud i små grupper med tre i hver, så de ikke er helt vildt tydelige og bliver fjernet lige med det samme. De skulle helst blive stående længe nok til at symbolisere, at selv om hash er forbudt, så er det ikke til at fjerne. Og så kan man ligeså godt legalisere det og fjerne indtægtsgrundlaget for kriminelle bander, siger hun til P4 Nordjyllands Radio.

Referat:
Ungdomsorganisation plantede 30 ulovlige planter i morges